السلام عليكم الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم اما بعد حلقة جديدة من برنامج نص ساعة على قلبك
النهاردة هنقول سؤال حائر جديد اه كتير من السائرين في الطريق الى الله بيسألوا النهاردة السؤال بيخاطب واحد ماشي شوية في الطريق الى الله سبحانه وتعالى اه وبيسأل السؤال اللي هنتكلم فيه النهار دوت وهو
انا ليه بقرأ احوال السلف مع القرآن من التلزز تنعم واه بتلاقي كلام كبير قوي في كلام السلف كده تشعر فيه ان هم عايشين في حالة نعيم مع كتاب الله سبحانه وتعالى
حالة لزة في العبودية حالة لزة في اه اه تلاوة القرآن وحلاوة القرآن في نفس الوقت انا بقى لي كتير بقرأ قرآن بصلي بس مش حاسس بالموضوع دوت يعني يعني المشكلة في ولا الكلام ده مبالغ فيه انا بحس ان هو السلفي بالغوا يعني
انت لدرجة ان انت بقيت تشك يعني يعني الموضوع كبير قوي عندهم ازاي كده؟ وليه انا بقى لي كتير ماشي في الطريق الى الله؟ اه بصلي بقرأ قرآن بتاع بس مش حاسس
باللي هم حاسين به والقصة دي مش عارف هوصل لها ازاي هم وصلوا لها ازاي اصلا دايما اه احيانا اه اه بنبص لمشهد من اخره ما عرفناش هو بدأ ازاي
بتتكلم في واحد من التابعين ولا واحد من الصحابة مسلا بيكلمك عن علاقته بالقرآن انت انت جايب اللقطة الاخيرة فانت عايز تبقى زي اللقطة الاخيرة دلوقتي وهو دي مشكلتك دايما في احوال السلف
احوال السلف ديت بنيت في سنوات من التعب والبزل علشان يوصل هو للنقطة دي ويقول لك الاسر دوت اللي انت قريته فذهلت ايه ده؟ انت عامل كده ازاي الموضوع دي مقدمات يعني الموضوع ما بدأش ان هو بدأ اول ما بدأ كده على طوله لأ
في ناس تعبت زي ما محمد وكادر بيقول او سابت البوناني كان يقول كابدت قيام الليل سنة ثبت قيام الليل سنة ثم استمتعت به عشرين سنة الموضوع هيحتاج منك الاول مكابدة. مكابدة على ايه بقى؟ هي دي بقى الفكرة اللي احنا هنتكلم فيها النهاردة. هم وصلوا مع القرآن للعلاقة دي ازاي؟ ازاي وصلوا للاستمتاع دوت
وصلوا التلزز والتناعم دوت انا ليه ما وصلتش الموضوع اساسه مرتبط بمنهجية العلاقة مع القرآن. يعني احنا عندنا مشكلة التعامل مع القرآن نفسه. منهجية ايه؟ اه انت بتقرا قرآن وحافز وتجويد
لكن هم كانوا بيتعاملوا بطريقة مختلفة انا جيت السلف في التعامل مع القرآن كانت الاستجابة الدائمة ان هو بيسمع الاية مش زي ما انت بتسمعها عادي. انت بتسمعها بتتلزز بصوت القارئ. بتسمعها بتجويد مش عارف ايه. آآ بتسمع بركة بتسمع عشان السواب وده جميل
لكن هو كان عندهم بيسمعوا علشان يستجيبوا علشان يعمل بيبحس داخل الاية عن عمل يعمله عن خلق يتخلق به ثم يحول هذه الاية الى عمل واقعي وده كان السر ان علاقتهم بالقرآن بتتطور وتتحسن دايما
ده يصح لي الموضوع الاخطر على الاطلاق في علاقة الانسان مع القرآن هو انا لما بسمع القرآن بسمعه ليه هو انا المفروض يبقى علاقتي كسماع مع القرآن عاملة ازاي قضية السماع نفسها
قضية كبيرة جدا وخدت مساحة كبيرة من القرآن ربنا سبحانه وتعالى قال انما يستجيب الذين يسمعون والموتى يبعثهم الله ثم اليه يرجعون. ومنهم من يستمع اليك حتى ازا خرجوا من عندك
قالوا للذين اوتوا العلم ماذا قال انفا اولئك الذين طبع الله على قلوبهم واتبعوا اهواءهم السماع يعني ايه السماع وايه هي انواع السماع وايه هو السماع المطلوب؟ انا اسمعه للقرآن عشان ابتدي علاقتي بالقرآن تتحسن
الموضوع ده هتفهمه لو ركزت معي في ايات عزيمة من سورة الانفال. كلنا بنقراها بس يمكن ما ركزناش قوي في معناها. وهتحس ان هي بتلخبطك شوية قال تعالى يا ايها الذين امنوا اطيعوا الله
ورسوله ولا تولوا عنه وانتم تسمعون ولا تكونوا كالذين قالوا سمعنا وهم لا يسمعون ان شر الدواب عند الله الصم البكم الذين لا يعقلون ولو علم الله فيهم خيرا لاسمعهم. ولو اسمعهم لتولوا وهم معرضون
يا ايها الذين امنوا استجيبوا لله وللرسول ازا دعاكم لما يحييكم. واعلموا ان الله يحول بين المرء وقلبه وانه اليه تحشرون. ايه ده انا عايز افهم الايات دي بتتكلم في ايه
بنتكلم في انواع السماع ايه انواع السماع عشان نفهم الاية ديت اول حاجة النوع الاول من السماع والدرجة الاولى من السماع هو ان الحاسة نفسها شغالة. يعني كونك انت سامعني دلوقتي انت عندك درجة من السماع. سامعني
بغض النزر انت فاهمني ولا مش فاهمني؟ ده بيسموه الدرجة الاولى من السماع هو ان حاسة السمع نفسها شغالة طب ايه هي الدرجة التانية الدرجة التانية ان انت فاهمني سامعني وفهمني. فانا لو اتكلمت عربي دلوقتي يبقى انت عندك درجتين من السمع
سامعني وفهمني لكن انا لو اتكلمت دلوقتي اسباني مسلا بعضكم هيبقى سامعني لكن مش فهمني. اللي عنده درجة واحدة من السماع الدرجة التانية مش هتبقى موجودة عنده لانه مش فاهم انا بقول ايه
طيب الدرجة الاولى والتانية دي درجات آآ يعني مقياسها ايه؟ الدرجة الاولى والتانية دي ما لهاش دلوقتي قيمة في زاتها. ممكن تبقى قيمة وممكن ما تبقاش قيمة حسب الدرجة التالتة
الدرجة التالتة دي هي اللي دايما ربنا بيتكلم فيها. وهي دي الخطاب الشرعي كله بيركز عليها وده بيسموه سمع الاجابة او الاستجابة ان انت تبتدي تحول المسموع اللي انت فهمته ده الى اجابة
ايه بقى؟ ايه المطلوب؟ اعمل ايه؟ وتبتدي تعمل ده اسمك كده سمعت كويس كده مسلا احنا بنقول ايه؟ فلان ده ما بيسمعش الكلام انا ليه ما اسمعش الكلام؟ اطرش؟ لأ
لأ امال قصدك ايه ما تسمعش الكلام يعني قلت له رح اشتري وما اشتراش قم زاكر وما زاكرش ده اسمه بالنسبة لنا ما بيسمعش الكلام يبقى المحمود في قضية السمع هو الاجابة
طب انا ما عنديش اجابة يبقى ما عندكش حاجة كانك ما عندكش حاجة لان ايه الفرق بين ان انا مسلا واحد اطرش؟ ما اسمعش خالص فعلا عنده الحادسة مش موجودة. قلت له قم. فممش. طيب واحد بيسمع وفاهم. قلت له قم ما قامش. ايه
ولا حاجة النتيجة واحدة ده ما قامش لانه اطرش وده ما قامش لانه ما استجابش كده ربنا كان بيوصف التاني دوت اللي هو ما بيستجبش ان هو زي الاطرش كده بيقول ان شر الدواب عند الله الصم. رغم ان هو بيسمع. بس ربنا سماه اصم
لان هو في الاخر ما عملش حاجة بالسمع فوجود السمع زي عدم وجوده هو في الاخر لهم اذان لا يسمعون بها لا يسمعون بها؟ الا يستجيبون ولما بيسمعوا هو العرب ما كانتش بتسمع قرآن تسمعه. ما بتفهموش دي بتفهمه كويس جدا. ده العرب افهم الناس للقرآن لان دول اهل اللغة
لكن ربنا دايما بيوصفوا ان هم ما بيسمعوش. ما يعقلوش ما بيشوفوش ما بينزروش. ليه؟ لان الحواس فقدت القيمة منها. قيمة النزر ان انا ارى الحق قيمة السمع ان انا اتبع الحق
قيمة القلب ان انا افهم الحق. طب ما انا ما فهمتش بالقلب ولا استجبت بالازن والكلام ده يبقى الحواس دي ما بقاش لها قيمة عندك كده ده يفسر لك معنى الايات. يا ايها الذين امنوا يا ايها الذين امنوا اطيعوا الله ورسوله ولا تولوا عنه وانتم تسمعون. ولا تكونوا كالذين قالوا سمعنا
هم لا يسمعون سمعنا يعني فاهمين لا يسمعون يعني ما استجابوش ان شر الدواب عند الله صم بكم. الزين لا يعقلون لو علم الله فيهم خير الاسماع والاسماع والاتهام. كده ربنا بيفسر لك بقى ايه السمع اللي انا عايزه؟ الزي اريده
يا ايها الذين امنوا استجيبوا استجيبوا لله وللرسول ازا دعاكم لما يحييكم. خل بالك طب انا ما استجبتش مرة اتنين تلاتة بقرا قرآن كتير بس ما بستجبش القرآن طول النهار في البيت. طول النهار ازاعة القرآن شغالة عندنا في البيت
بس الراجل بيقول اتقوا الله حق تقاته واحنا ما بنتقيش ربنا. بيقول قل للمؤمنين يغضوا من ابصارهم. واحنا ما بنغضش بصرنا احذروا ما بقي من الربا واحنا بنرابي ايه فايدة السماع ده
ربنا بيقول واعلموا ان الله يحول بين المرء وقلبه. وانه اليه تحشرون يعني ايه يعني ما استجبتش مرة اتنين تلاتة اربعة الا تخشى ان تكون المرة الخامسة دي اخر مرة
ربنا يديك فيها فرصة ويطبع ربنا على قلبك وانسى بقى خلاص لن تستجيب ابدا وقالوا قلوبنا غلف. احنا ما لقينا ما بنفهمش لأ بل طبع الله عليها بكفرهم وقليلا ما يؤمنون
كده احنا بنقول ان المنهجية الصحيحة التعامل مع القرآن هو ان انت اصلا يعني عايز اقول ان سر انك انت عندك مشكلة في الوصول الى حال السلف ان في اصل مش موجود عندك
او ضعيف هو انك انت بتتعامل مع القرآن على انه فقط كتاب لتحصيل السواب كتاب مبارك كتاب يعني بنحفزه بنجوده بنسمعه في بيت لكن علاقتك دي اهم علاقة بينك وبين القرآن مش موجودة وهي انك انت تستجيب دائما لاوامر الله سبحانه وتعالى
كده الناس في علاقتهم مع القرآن انواع منهم المستكبر ربنا وصف ناس سمعوا واستكبروا هي نفسية المستكبر قال سبحانه وتعالى وازا تتلى عليه اياتنا ولى ايه؟ ولى مستكبرا كان لم يسمعها كأن في اذنيه وقرأ. فبشره بعزاب اليم. سمع
بس استكبر في واحد تاني يسمع القرآن يجادل وخلاص مش متكبر بس هو بيسمع بس هو بيسمع عشان مش عشان يستجيب علشان يجادل عشان يطلع شبهات. زي المستشرقين مسلا مستشرقين تتعجب درسوا الدين الاسلامي احسن مننا يمكن
في الاخر ازدادوا كفوا فوق الكفر لان هو لما جه يتعامل مع القرآن اتعامل بنفسية نيته نيته وهو بيتعامل مع القرآن انه يجادل انه يطلع شبهات فما زاده زلك الا كفرا فوق الكفر
ربنا وصف دول في سورة الانفال برضو قال واذا تتلى عليهم اياتنا قالوا قد سمعنا قالوا قد سمعنا ها طب هتعملوا ايه؟ لو نشاؤوا لقلنا مثل هذا ان هذا الا اساطير الاولين. هو ده اللي طالع به
طلع ان هو بيقول لك على الكلام ده عادي ممكن نقول زيه. طب قل زيه ما بيقولش بقى حاجة طب ما قل اتفضل فان لم تفعلوا ولن تفعلوا. ما حدش هيعرف يجيب زي القرآن بس هو ايه
بيلخبط وخلاص. بيشوش زي ما احنا بنقول كده. بيشوش في الكلام. انتم بتقولوا ما اعرفش اجيب زيه. لا عادي الكلام ده عادي ممكن نقول زيه. طب قل. ما فيش. ما فيش
لكن هو بيقول وخلاص. هو عايز يجادل. يجادل. لو نشأوا لقلنا مسل هزا ده هيطلع بالجدال قاعدة مهمة جدا انما الاعمال بالنيات وانما لكل امرئ ما نوى. انت مقبل على القرآن ليه
يريد الجدال هتطلع بجدال تريد الهداية؟ هتطلع بهداية تريد السواب فقط نطلع بسواب فقط لكن لم تحصل لك الهداية المرجوة انت ما ناويتش كده اصلا في البداية. انت كنت عايز بس ايه سوابه عايز احفز وخلاص. ما الايتين دول هقعد عليهم لغاية ما احفزهم وخلاص
مش ناوي افهم مش ناوي اتدبر مش ناوي اعمل وبالتالي ما تسألش بقى عن احوال السلف. وانت بعلاقتك بالقرآن هي مجرد اما تحصيل سواب او باحفظ او باراجع او باتعلم تجويد لكن ما في مرة قعدت على القرآن تريد الاستجابة
اجابة لله وللرسول عليه الصلاة والسلام ان انت تعمل بهزا الكتاب مشكلة كبيرة النفسية التالتة بقى اغلبنا فيها للاسف. احنا قلنا المستكبر والمجادل بقى التالت ده ان احنا اغلبنا في الحتة دي
وده وحش برضو ليه ربنا وصف ده بنسميه نفسية الغافل الله الغاف لله تتلى عليه ايات القرآن كتير. بس قلبه مش مع القرآن ده خالص قلبه في حتة تانية. غافل تماما عن المعاني اللي بيسمعها
قال تعالى اقترب للناس حسابهم وهم في غفلة غفلة معرضون ما يأتيهم من زكر من الرحمن محتسب الا استمعوه اهو استمعوه بس ايه وهم يلعبون لاهية قلوبهم دي بقى اسمها نفسية الاهي
او الغافل او اللاعب واغلبنا في الحتة دي. في العربية شغل قرآن افتح الازاعة القرآن. تركب آآ ميكروباص تلاقي الراجل سواء مشغل آآ قرآن لكن في نفس الوقت اشرب سجاير سب الدين بيعاكس بنات. والله القرآن شغال
هو ايه ده اه القرآن شغال وخلاص لكن هو في كلام بيتقال عكس اللي هو بيعمله ده بنسميه الغافل لله. هو مش مستكبر ولا مجادل هو عامل ازاي؟ مشغلين قرآن في البيت كده بركة
بس احنا بنتفرج على مسلسلات وافلام والبنت لابسة ضيق وحاطة ميكب وبتكلم الواد في في التليفون كمان شغال ده اسمه ايه؟ اسمه غفلة ولهو بنصلي به بالليل في الاخر بنعمل نفس الغلط اللي النفس الاية دي بتقول اعمل عكسه
ده بنسميه الغافل لله. التلاتة دول المستكبر والغافل وليه كل دول بيندموا يوم القيامة بيقولوا ايه قالوا لو كنا نسمع او نعقل ما كنا يا اصحابي السعير اعترفوا بذنبهم سحقا لاصحاب السعير. شف هم نفسهم اعترفوا دلوقتي اللي هم قالوا قد سمعنا لا دلوقتي اكتشفوا ايه هو السماع النافع اللي فعلا هيبتدي تبتدي
طريقك الى الله الاستجابة قالوا لو كنا نسمع طب ما انتم كنتم بتسمعوا لا لا لا احنا فهمنا خلاص هو لو كنا نسمع لو كنا نستجيب او نعقل احنا ما كناش بنعقل
ان احنا ما عملناش اللي ينفعنا في اخرتنا. يبقى احنا ما عندناش عقل فعرفوا من اين اوتوا انهم لم يستجيبوا. عشان كده بقول لك نقطة بداية ان انت تصل الى حال السلف
ان انت تصحح منهجية التعامل مع القرآن اللي احنا بنقول عليها الاجابة منهجية ان انت ما تسمع اية الا وتريد ان تستجيب. عشان كده بقى هو الرابع ده هو المميز بقى. مين الرابع؟ سيبك بقى المستكبر والمجادل واللاعب واللاهي
الرابع ده هو التمام بتاعنا. مين؟ المستجيب. اللي ربنا وصفه في القرآن قال سبحانه وتعالى الذين يستمعون القول فيتبعون احسنه. الله الذين يستمعون القول فايه؟ يتبعون. على طول احسن اولئك الذين هداهم الله
واولئك هم اولو الالباب. العقلاء. التانيين قالوا لو كنا نسمع ونعقل. هم دول العاقلين اللي بيسمع القرآن يستجيب اللي بيسمع القرآن في عمل المطلوب اللي ربنا وصفهم في اية تانية في سورة ال عمران
قال تعالى ربنا اننا سمعنا مناديا ينادي للايمان. سامعني اهو ان امنوا بربكم عملنا ايه فامنا هو ده استجابوا ربنا فاغفر لنا ذنوبنا. كفر عنا سيئاتنا وتوفنا مع الناس دي اللي ربنا وصفهم في موطن اخر في سورة المائدة
وازا سمعوا او ازا سمعوا ما انزل الى الرسول ترى اعينهم تفيض من الدمع مما عرفوا من الحق يقولون هو دي الاستجابة بدأ يحول الكلام اللي بيتقال الى واقع عملي الى فعل يقولون ربنا امنا فاكتبنا مع الشاهدين
وما لنا لا نؤمن بالله وما جاءنا من الحق ونطمع ان يدخلنا ربنا مع القوم الصالحين. فاثابهم الله بما قالوا جنات تجري من تحتها الانهار خد بالك فاسبهم الله بما ايه؟ قالوا
لأ خد بالك ولا حاجات سمعوا ما نزل الرسول. وبعد كده بكوا ترى عيونه تفيده من دمع وبعد كده يقولون ربنا امنا فاكتبنا مع الشاهدين. لما ربنا قال السلام الله بما سمعوا لأ
الله بما بكوا؟ لأ قالوا اهم حاجة رد فعلك عملت ايه بالبكاء عملت ايه بالسماع؟ في الاخر ايه اللي اتغير فيك؟ هو ده اللي هيكون في الحصالة بتاعتك يوم القيامة
اثابهم الله بما ايه؟ قالوا كده الصحابة كانوا اسرع الناس استجابة صحابي لما سمع قول الله تعالى لن تنالوا البر حتى تنفقوا مما تحبون قال يا رسول الله ان احب ما لي الي غير حاء
انسان كبير يطل على المسجد النبوي. وان يجعلها صدقة ومش عارف ايه على طول حولها لعمل لما نزلت اية الخمر يا ايها الزين امنوا انما الخمر والميث والانصاب والازلام رجعت من عمل الشيطان فاجتنبوه
الراجل طاف على بيوت الصحابة يقول ان الله ورسوله حرمه ليه ان الله ورسوله حرام الحرام الخمر انس يقول كنت عند ابي طلحة اسقيهم الخمر. يعني هو قاعد دلوقتي بيشرب الخمرة دلوقتي حالا
قال فنادى منادي رسول الله صلى الله عليه وسلم بتحريم الخمر فقال لي ابو طلحة يا انس قم وارق ما عندنا من الخمور فارقنا الخمور حتى صارت المدينة انهارا من كثرة الخمور. على طول استجابوا. على طول بيستجيبوا. وهي دي مشكلتنا يا جماعة مع القرآن. ان احنا مش
ما عندناش سرعة استجابة. بطيء او لا شيء وبالتالي لما تكلمني عن احوال السلف ما تتكلمش بقى يعني ما تتكلمش خالص عن احوال السلف طالما انت ما بدأتش ليه؟ القصة ديت. يبقى احنا عايزين نستجيب. يعني ايه يستجيب؟ يعني دايما
دور على عمل دور على امر تامر به نهي انتهي عنه آآ بدور على خلق زميم اتجنبه خلق حميد اعمله بدور على حاجة ربنا بيحزرني منها عشان احزر منها. حاجة ربنا بيحببني فيها. بقرا قصة قصص الانبياء بستفيد بتعلم حاجة في السلوك في العقيدة في الدعوة
في البزل في التضحية كده على طول دايما ايه بدور على حاجة اعملها بعد ما خلصت المرحلة دي. خش بقى في مرحلة تانية. كل اللي انا قلته لك ده المرحلة الاولى عشان توصل لاحوال السلف
هي المرحلة التانية يا جماعة. المرحلة التانية ان انت تصبر على المرحلة الاولى لان السهل اوي تطلع من الدرس ده تروح تايه تقضي لك ليلة كده تقعد مع القرآن تركز وبتاع تطلع بشوية روشتة اتعمل وتدبرات والكلام الجميل دوت لكن بكرة
بعده بعده عليك عندنا مشكلة ان احنا بنسخن بنعمل حاجة يومية آآ قصدي وقتية بعد كده مع السلامة آآ بعد ننسى بقى لأ احنا عايزين اصبر على المرحلة دي. عشان انت مش هتجد ثمرة المرحلة دي الا بعد فترة
عامل زي ايه يا جماعة؟ المنهجية دي عاملة زي التجويد التجويد في البداية بيبقى تقيل على قلبك شوية تقيل بعد كده كل ما تجود كتير كتير بيبقى التجويد بقى خلاص بقى عادي بقى خلاص بقى العادي بتاعك. حتى انت ما بقتش تركز فيه
هو ده اللي احنا عايزين نحوله ان انا احول دايما منهجي في سماع القرآن الى الاستجابة انا عايز اغير تغيير جزري. انا كنت دايما بتلزز بالصوت بس. السواب بس. مشغله بركة. انا عايز جديد بقى. عايز النهاردة ايه؟ اركز عشان استجيب. الموضوع هياخد وقت
انا اتعود على كده اه النهاردة ركزت في اية ايتين. ركزت في ركعة في الصلاة. لأ انا عايز بكرة ركعتين. الاربعة عايز كل الايات بتركز فيها كاجابة كده قلت لك ان سابت البوناني كان بيقول ايه ؟ جاهدت نفسي على قيام الليل سنة
ثم استمتعت بي عشرين سنة. مش هتوصل ان يبقى ده العادي بتاعك الا تصبر شوية على المرحلة دية. ايه هي المرحلة التالتة بقى؟ مهم بقى. المرحلة التالتة لو خلصت انت المرحلة الاولى والتانية
لو صبرت هتصل الى مرحلة التالتة وهي الصحبة يبقى صاحب القرآن هو ده اللي احنا عايزين نوصل له. ان انت تبدأ الخير بقى. هنا يبدأ الخير ايه؟ يبدأ بقى الثمرات تطلع. شفت بقى انا باقول لك انت ايه جايب من الاخر. لأ الموضوع له مقدمات
انت عايز توصل لدي على طول لأ ما حدش بيوصل لديه على طول انت لازم الاول استجابة استجابة استجابة استجابة ليه بقى بقول لك كده انا دلوقتي لما اقول ان واحد صاحب فلان انا مسلا مصاحب واحد
ايه علامات الصحبة دي اول علامة من علامة الصحبة الاتفاق بينا انا شبهه هو شبهي طباعنا واحدة آآ اخلاقنا واحدة تربيتنا واحدة. آآ فينا حاجات كتير مشتركة. فبنقدر نبقى صحاب
لكن لو احنا تربية مختلفة واخلاق مختلفة وطباع مختلفة هنبقى زملا معرفة سطحية. كان عمرنا ما هنبقى ايه؟ صحاب عشان تبقى صاحب القرآن لازم تكون خلصت المرحلتين الاولانيين ان انت بقيت شبهه. ما هو مش هيبقى شبهك اكيد. انت اللي هتبقى شبهه. انت اللي بتقرب. بتستجيب فتقرب تستجيب تقرب. تستجيب تستجيب تستجيب تستجيب لغاية ما تتطبع على الايه
على القرآن تبقى ساعتها صاحبه كده النبي عليه الصلاة والسلام عائشة تقول كان خلقه القرآن كده كان احسن صاحب للقرآن هو النبي. عليه الصلاة والسلام. لانه هو نفسه منطبق على كل تعاليم القرآن عليه الصلاة والسلام. فانت كل ما بتقرب من السورة دي كل
بتنال شرف الصحبة ولما تحقق صحبة القرآن تبدأ بقى كل الايه؟ المنح بقى تجي لك. ودي المرحلة الرابعة مجرد يحصل اتفاق اهو اتفاق بينك وبين القرآن نزلت شرف الصحبة تخش بقى في مرحلة رابعة وهي
احوال السلف اللي احنا بدأنا بها اصلا. ودي قلت لك مش بتيجي كده وهي مرحلة التنعم صحبة بعد الصحبة تبتدي بقى ايه؟ التنعم بالقرآن والتلزز بالقرآن. تسمع بقى ايه كلام السلف؟ ابن ابي الحواري يقول
الكلام بقى. الكلام ده ينطبق على اللي وصل للمرحلة دي يقول والله اني لاقرأ في اي القرآن واتعجب مين حفاظ القرآن كيف يهنأ لهم نوم ويتلززوا بشيء من الدنيا وبين ايديهم
كتاب الله والله لو فهموا ما فيك وتلززوا به واستحلوا بهم مناجاة الله تعالى لطار عنهم النوم فرحا بما رزقوا لو عرفوا فعلا ما في كتاب الله سبحانه وتعالى وتلززوا به لكن هو ما بيعرفوش ليه؟ لان هو ما عدوش بالمراحل اللي انا قلت لك عليها
لزهب عنهم ما يجد من النوم فرحا بما رزقوا. ابو سليمان الدارني يقول والله اني لاقوم الخمس ليالي بالاية الواحدة خمس ليالي يوم باية واحدة. يقول لولا ان الله يمن علي بالغفلة ما تجاوزتها
لان في كل قراءة ده ايه ده جديدة القرآن نعيم. ربنا وصفه كده. قال ما انت بنعمة ربك مجنون. يعني القرآن قال اليوم اكملت لكم دينكم واتممت عليكم نعمتي. يعني ايه القرآن؟ ليه انا مش حاسس ان هو نعيم
ليه انا مش متلزز لانك انت زي ما قلنا بتبص لاخر لقطة السلف ما وصلوش للمرحلة اللي انت بتتكلم فيها ديت الا لما حققوا منهجية الاستجابة وصبروا عليها سم صاحبوا القرآن سم نالوا النعيم
المقيم والتلزز بالقرآن اللي هيصب بعد كده في كل عباداتك في الصوم الصلاة في الزكاة في كل حاجة هتلاقي اثر القرآن وبركته في حياتك احنا النهاردة جاوبنا على السؤال الحائر. ليه انا
بقى لي كتير مع القرآن ومش حاسس باللزة. اللي حاسس بها معنا سؤال تاني ان شاء الله الحلقة القادمة انتزرونا سبحانك اللهم ربنا وبحمدك اشهد ان لا اله الا انت استغفرك واتوب اليك